Author: MH
Last saved by: Peter
Company: MH SR

Predkladacia správa

     Vláda SR na svojom zasadnutí 28.4.1999  prerokovala správu o realizácii Programu rozvoja automobilovej výroby v SR a prijala k nej uznesenie č. 327/1999.

     Vláda okrem iného uložila ministrovi hospodárstva koordinovať činnosť pri realizácii uvedeného programu a každoročne v termíne do 31.marca informovať vládu o realizácii programu. 

     V roku 2000  rozvoj automobilového priemyslu prebiehal v súlade s prijatým programom. Úspešne sa rozvíja finálna výroba osobných automobilov a dodávky komponentov. Postupne sa prejavujú výsledky koordinovaného postupu rezortov, ktoré uložila vláda SR. Celý tento proces sa premieta do zvýšenia výroby, exportu a v tvorbe nových pracovných miest.

     Pre rok 2001 je prioritou vybudovanie automobilového priemyselného parku - región Záhorie s cieľom rozšíriť dodávky komponentov pre finálnu montáž v spoločnosti VW Slovakia, a.s. V rámci programu rozvoja automobilovej výroby sa v roku 2001 uskutočnia rokovania smerujúce k etablovaniu strategického výrobcu autobusov na Slovensku. Súbežne s touto oblasťou prebiehajú i rokovania v oblasti spolupráce s ďalšími celosvetovými výrobcami automobilov. 

     Rozvoj programu súbežne ovplyvňuje aktivity i v  ďalších oblastiach, predovšetkým v školstve a v sektore služieb. 

     Prioritou je rozvoj výroby komponentov a ďalší vstup zahraničných investorov.